ऑस्ट्रेलियाई ओपन के लिए रिकार्ड इनामी राशि  
ऑस्ट्रेलियाई ओपन टेनिस टूनामेंट के लिए पुरुष और महिला एकल वर्ग के विजेताओं के लिए इनामी राशि 22-22 लाख अमेरिकी डॉलर रखी गई है जो ग्रैंडस्लैम इतिहास के लिए अब तक की सर्वाधिक राशि है।
अगले साल जनवरी में होने वाले ऑस्ट्रेलियाई ओपन टेनिस टूनामेंट के लिए पुरुष और महिला एकल वर्ग के विजेताओं के लिए इनामी राशि 22-22 लाख अमेरिकी डॉलर रखी गई है जो ग्रैंडस्लैम इतिहास के लिए अब तक की सर्वाधिक राशि है। आयोजकों ने मंगलवार को घोषणा की कि जनवरी में आयोजित होने वाले इस टूर्नामेंट में कुल 2.5 करोड़ डॉलर की राशि बतौर इनाम बांटी जाएगी।  इस टूर्नामेंट में पूर्व विश्व नंबर एक मार्टिना हिंगिस मुख्य आकर्षण होंगी लेकिन अभी इन खबरों की पुष्टि नहीं हुई है कि 2012 लंदन ओलंपिक की तैयारियों को ध्यान में रखकर मार्टिना मिश्रित युगल में रोजर फेडरर के साथ जोड़ी बनाएंगी। टूर्नामेंट निदेशक क्रेग टिले ने कहा कि उन्हें उम्मीद है कि गत विजेता किम क्लाइस्टर्स और सेरेना विलियम्स के आने से महिला वर्ग में प्रतिस्पर्धा बढ़ेगी।